KEKS Ryhmä/projektikysely

Ohje henkilökunnalle

KEKS ryhmäkyselyssä keskitytään nuorten kokemuksiin osallisuudesta ja oppimisesta ryhmätoiminnoissa. Kyselyn avulla sinä työntekijänä näet, miten ja missä määrin nuoret ovat kokeneet osallisuutensa ja ovatko he oppineet jotain prosessin aikana. Olivatpa tulokset mitkä tahansa, aina on varaa parantaa!

Erillisten ryhmien tuloksia voi katsoa milloin tahansa Logbookissa (kunhan vastaajia on vähintään seitsemän). Kaikkien ryhmäkyselyiden yhteistulokset esitetään vuosittaisessa tuloskatsauksessa, joka julkaistaan joulukuussa. Ryhmäkysely on meille KEKSissä työkalu, jotta voimme kehittää ja parantaa nuorisotyötä yhdessä.

Askel askeleelta –opas!

1. Mikä on ryhmä?

 ‘Ryhmä’/projekti voi olla mitä tahansa, kuten esimerkiksi yhden nuoren kavereilleen järjestämä tapahtuma tai isompi ryhmä, joka tapaa kerran viikossa tehden asioita yhdessä. Se voi olla kahvilassa tai nuorisotilalla työskentelevä ryhmä, nuorisovaihtoon osallistunut ryhmä tai ryhmä, joka järjestää tapahtuman. Kysely ei ole tarkoitettu nuorille, jotka vain pistäytyvät nuorisotilalla tai osallistuvat jonkinlaiseen toimintaan. Näiden nuorten on hyvä vastata vuosittaiseen nuorisotilakyselyyn.

1. Kerro ryhmälle kyselystä ja sen tarkoituksesta

Selitä ryhmälle jo alkuvaiheessa miksi nuorten on tärkeää osallistua ja oppia. Kyselyn tarkoituksena on tehdä näkyväksi ne alueet, joissa meidän pitää parantaa. On erittäin tärkeää, että sinä työntekijänä valmistat nuoria ja viestit kyselystä positiivisesti. On hyödyllistä käydä dialogia, jotta nuoret ymmärtävät, että heidän täytyy olla mukana prosessissa ja että heidän näkemyksensä ja palautteensa on tärkeää nuorisotyön kehittämiselle.

1. Ennen kuin ryhmä vastaa kysymyksiin

In order to be able to answer questions that may come up while young people are answering the questionnaire, please read the explanation of the questions carefully before you send out the questionnaire to young people. You will find the explanations in the questionnaire, directly after each question.

Lue kysymysten selitykset huolellisesti ennen kuin lähetät kyselyn nuorille. Näin osaat itse vastata nuorten mahdollisiin kysymyksiin, kun he vastaavat kyselyyn. Kyselyn jokaisen kysymyksen perästä löytyy selitys.

1. Kyselyn lähettäminen

Kysely pitäisi täyttää viimeistään kahden viikon kuluessa projekti/ryhmätoiminnan päättymisestä. Kyselyä voidaan myös käyttää jokaisen toimintakauden lopussa niille ryhmille, joilla on jatkuvasti käynnissä olevia toimintoja. Ryhmäkyselyn avaamiseksi kirjaudu Logbookiin ja klikkaa ryhmän nimeä ja sen jälkeen avautuvaa kyselylinkkiä. Sinut uudelleenohjataan sivulle, jossa voit joko kopioida kyseylinkin tai täyttää kyselyn suoraan.

1. Kyselyn täyttämisen tullessa ajankohtaiseksi

Kerro nuorille kyselystä ja, että

* kysely on täysin anonyymi eikä kukaan voi nähdä heidän vastauksiaan
* heidän tulisi rentoutua ja miettiä tarkkaan vastauksiaan
* heidän tulisi lukea jokaisen kysymyksen yhteydessä olevat selitykset
* olet paikalla vastaamassa heidän mahdollisiin kysymyksiin

Järjestä nuorille rauhallinen tila, jossa he voivat täyttää kyselyn ilman häiriöitä tai pelkoa siitä, että joku näkee heidän vastauksiaan. Työntekijän pitää siis valvoa tilaa ja olla tarvittaessa vastaamassa nuorten kysymyksiin.

1. Paperinen ryhmäkysely

Paperisen kyselyn täyttäminen voi olla parempi vaihtoehto, jos nuori tarvitsee tukea kysymysten lukemisessa/ymmärtämisessä tai ei muuten halua vastata kaikkiin kysymyksiin. Jos päätät antaa nuoren täyttää paperisen kyselyn, joudut siirtämään nuoren vastaukset verkkokysely-linkin kautta Logbook-järjestelmään. Huomioi tällöin järjestelmän ”siirry-seuraavaan-kysymykseen –logiikka”: Nuori on voinut vastata esim. koulumenestykseen liittyviin kysymyksiin, joihin hän ei olisi vastanneet kyselyn verkkoversiossa.

Seuraavat asiat pitää huomioida myös paperikyselyssä:

Työntekijänä sinun pitää täyttää ensimmäinen sivu ennen kyselyn luovuttamista nuorelle. Kyselyn täyttämisen jälkeen nuorten pitää voida jättää kysely sitä varten varattuun laatikkoon tai isoon kirjekuoreen, jotta he voivat olla varmoja siitä, ettei kukaan näe heidän vastauksiaan.

1. Palaute ja analyysi

Logbookissa näet kuinka monta ryhmäläistä on vastannut kyselyyn. Kun kaikki ovat vastanneet, on aika tehdä analyysiä ja kysyä nuorilta palautetta. Tämä tulee nähdä mahdollisuutena oppia yhdessä ja parantaa seuraavaa ryhmäprojektia tai –toimintaa. On ensiarvoisen tärkeää, että olet työntekijänä positiivinen ja avoin dialogille siitä, missä asioissa sinä ja organisaatiosi voitte parantaa. Näin oppimisen ja osallisuuden edellytykset parantuvat entisestään.

Onnea matkaan! Kerro jos sinulla herää mitään kysymyksiä!

Ystävällisin terveisin,

xxxxxxx